钦定古今图书集成/明伦汇编/氏族典/第075卷 > 朱思明
## 钦定古今图书集成/明伦汇编/氏族典/第075卷 > 朱思明

按《云南通志》：“思明，字用晦，昆明人。万历己丑进士，授
刑部主事，署本部郎中。适宁夏之变，神宗怒，逮及军
府重臣，俾思明掌其狱，为具爰书，一时国体赖以全
焉。嗣命钦恤广东，狱无冤滞。累迁河南按察副使，开
漳河，民感其德。升本省右参政，管理河道，升广西布
政使。宗人多弛纵，思明绳之以礼法，乞终养归。”